Meget tyder at den 17-årige Monika Sabine Olesen tidligt torsdag morgen blev offer for eks-kærestens jalousi da hun blev dræbt af knivstik. Nordjyllands Politi anholdt pigens nuværende 21-årige kæreste og den 30-årige eks-kæreste umiddelbart efter drabet. - Vi tror, at det var den ældste der førte kniven. Det tyder vores foreløbige undersøgelser på, men det er stadig for tidligt at fastslå noget, fortæller vicepolitikommissær Jens Erik Poulsen fra Nordjyllands Politi. De to mænd sidder fortsat til afhøring hos politiet. Den foreløbige efterforskning peger på, at den 21-årige kæreste opholdte sig i lejligheden, da eks-kæresten dukkede op. Motivet til drabet er sandsynligvis jalousi, oplyser Jens Erik Poulsen. Mindst en af de to bliver fremstillet i grundlovsforhør torsdag eftermiddag.
17-årige Monika Sabine Olesen, blev sandsynligvis dræbt af sin 30-årige eks-kæreste med adskillige kniv-stik.